
EMPYEMATIS  DEFINITIO,  DIVISIO  ATQUE 

SEDES. 


Synonyma.  Hydrothorax  purulentus,  pyothorax, 
pleurorrhoea  purulenta. 

Empyematis  definitio  et  per  veteris  et  per  nostri 
aevi  medicos  alia  atque  alia  constituebatur,  ita  ut  ne 
hoc  quidem  tempore  definitio  ab  omni  parte  sit  certa. 
Veteres  et  nostrae  aetatis  medici  (1)  nomine  empye- 
matis quaracunque  puris  iu  cavo  thoracis  collectio- 
nem, alii  (2)  autem  exsudatum  in  cavo  thoracis  ex 
pleuritide  chronica  ortum  notant.  Mihi  quidem  defi- 
nitio altera,  notionem  certam  et  definitam  exhibens, 
magis  arridet,  qua  de  causa  empyematis  divisionem 


(1)  Sffcro»li,  Verme h einer  medummli- cbirurji*hen  Di- 
ajRWlik  $.  061  — «66. 

Cheliu»,  Ckirurgte  Band  II.  §.  1625. 

(2)  A'  filiam»,  Pathologie  unit  Diagnostik  «!«  Hriiukrank 
heitcn  p»g.  Iit;  — S e ho  e o 1 e i n,  PatUulugic  Uaml  I,  j>,  357, 

a nonnullis  medicis  institutam  in  empyema  interco- 
stale, mediastini,  diaphragmatis,  quippe  quae  species 
neque  ad  definitionem  primariam  accommodandae, 
neque  non  harum  partium  abscessus  habendae  sunt, 
rejiciendam  censeo.  Alii  autem,  empyema  dividentes 
in  empyema  spurium  et  verum,  per  illud  effusionem 
in  cavum  thoracis  vomicae  ruptura  natam,  per  ve- 
rum autem  empyema  exsudationem , quam  dixi , ex 
plcuritide  chronica  ortam  intellexerunt.  Qua  vero 
definitione  praetermissa,  posthac  in  aetiologia  quae- 
dam huc  pertinentia  dicam.  Quum  pleuritidem  tantum 
alterutrum  latus  aggredi  consuevisse  notura  sit,  em- 
pyema quoque,  utpotc  pleuntidis  exitus,  eodem,  quem 
locum  habuerat  pleuritis,  appareat  necesse  est.  Qui- 
bus denique  praemissis  ad  morbum  ipsum  tractandum 
me  accingam.  — 

S YMPTOM  ATOLO  GI A ET  DIAGNOSIS. 

Signa,  quibus  empyema  dignoscitur  et  genera- 
lia hyperpleroseos  pectoris  et  specialia  sunt  empye- 
matis. Generalia  autem,  quae  hydrothoraci  aliisque 
pectoris  morbis  exsudatione  ortis  competunt,  imprimis 
tum  ad  pulmonum  oppressionem,  tum  ad  thoracis  for- 
mam, tum  ad  auscultationem  et  percussionem  spe- 
ctant. Qui  igitur  pectoris  hyperplerosi  laborant,  pro 
extravasati  copia  magis  minusve  vexantur  difficultate 
ducendi  spiritus,  quae  vel  minimo  corporis  motu  vo- 
luntario, aut  cubitu  supino  aut  situ  laterali,  et  sumto 

prandio  augetur,  capite  autem  pectoreque  inclinatis 
minuitur,  ita  ut  istiusmodi  aegroti  dictos  corporis 
motus  et  situs  quam  maxime  vitare  studeant  Quum 
igitur  pulmo  lateris  exsudato  impleti  suas  functiones 
exercere  non  possit,  alterque  pulmo  alterius  negotia 
peqietrarc  cogatur,  latus  thoracis,  cui  insidet  cxtra- 
vasatum.  ne  minimum  quidem,  sanum  autem  justo  ma- 
gis expanditur,  ita  ut  respiratio  obliqua  et  aucta  red- 
datur . Xalo  autem  ingravescente  extremitates  tam 
superiores  quam  inferiores,  quin  imo  palpebrae,  tu- 
more oedematoso  afficiuntur.  Thoracis  autem  latus 
affectum  latice,  qui  iuest,  tantopere  expanditur,  ut  hic 
illic  spatio  intercostali  et  praecordiis  prominentibus 
fluctuatio  magis  ntinusvc  evidens  sentiatur.  Facies 
miserorum  pallida  est,  sudore  saepius  circa  froutem 
madens,  vultus  magnam  anxietatem,  oppressionera- 
que  prodit,  pulsus  parvus,  mollis,  debilis,  alvus  neque 
obstructa  neque  cita,  somnus  nullus;  ceterum  aegro- 
tantibus. quum  saepissime,  quamprimum  obdormi- 
verunt, e somno  expavescant,  subinde  quoque  in 
tussim  tam  vehementem  incidant,  ut,  sudore  fron- 
tis frigido  prorumpente,  dyspnoea  ad  orthopnoeam 
permagnam  evehatur,  noctes  maximo  sunt  tormento. 
JSin  autem  hyperpl erosis  pectoris  sat  altura  gradum 
adipiscitur,  symptomata,  quae  dixi,  miras  calamitates 
inferunt  aegrotis:  facies  nunc  rubra  nunc  pallida  ina- 
gis  tumet,  labia  colorem  induunt  lividum,  sudores 
tu  ut  partiales  tum  universales,  demum  febris  hectica 

et  colliquationes  accedunt,  quibus  fit,  ut  miseri  fore 
semper  suffocatione  diem  supremum  obeant.  Quibus 
denique  addam  signa  acustica  et  percussionis  et  au- 
scultationis, quae  ad  extravasationem  cognoscendam 
maximi  sunt  momenti. 

Jam  Hippocrati  (1)  ista  signa  pathognomo- 
nica  sat  gravia  videbantur,  eique  tanta  fuit  hujus 
artis  peritia,  ut  diversitate  strepitus  aure  ad  thora- 
cem admota  accepti  decornere  posset,  utrum  pus  in- 
esset  thoraci  an  aqua.  Si  igitur  instrumentum,  quod 
dicitur  Plessimetrura,  aut  digitos  thoraci  imposi- 
tos apice  digitorum  alterius  manus  percutis,  sonum 
obtusum,  quo  loco  extravasatum  residet,  alibi  sonum 
clarum  audis.  Certissimum  autem  extravasationis, 
si  adest,  criteriura  illa  praebet  vox,  quae  vocatur 
aegophonia,  quaeque  tubulo  isto,  quem  nominamus 
Sthetoscopium,  auditur,  si  materia  exsudata  minus 
copiosa  in  thoracis  cavitate  spatium  inter  pleuram 
costalem  et  pulmonalem  nondum  plane  explevit,  quod 
vero  signum,  ut  e dictis  apparet,  proh  dolor!  in  quo- 
dam tantum  exsudationis  stadio  percipitur. 

Sin  autem  ad  respirationem  animum  attendimus, 
propter  pulmonum  compressionem  aut  nusquam  respi- 
ratorium murmur  aut  in  parte  thoracis  tantum  supe- 
riore, id  quod  ab  extravasati  copia  pendet,  auditur. 
Methodus  quidem,  veteriorjbus  usitata,  ad  ausculta- 


(1)  Hipyocrat.,  <le  morl.o  II.  483. 


9 


tionem  spectans,  nempe  succussio,  adhuc  adhibe- 
tur, incertius  tamen  et  aegroto  multo  molestius 
praebet  experimentum,  quam  tubi  acustici  applicatio. 
Corpus  nimirum  sedentis  aegroti,  prehensi*»  humeris, 
gravius  concutitur,  quo  facto  aure,  quam  citissime 
ad  thoracem  admota,  sonus  fluctuationis  in  latere, 
quod  tenetur  extravasato,  audiri  dicitur.  Quem  flu- 
ctuationis sonum  saepe  ipsis  ab  aegrotis,  saepe  etiam 
ab  abstantibus  percipi  posse,  quando  miseri  veloci 
motu  pectoris  situm  commutent,  prupria  experientia 
edoctus  Cei.  J.  1*.  Frank  (1)  confirmat;  at,  quum 
ad  sonum  producendum  pauxillum  tantum  evtravasati 
esse  effusum  necesse  sit,  hoc  experimentum  incertum 
maximeque  aegroto  molestum  case,  ut  dixi,  facile 
patet.  — 

Quibus  signis  hyperpleroseo»  pectoris  modo  enu- 
meratis addenda  sunt,  quae  singuiatim  ad  empyema 
spectant,  et  quae  per  experientiam  nobis  oblata,  com- 
memorabo. Empyemati,  quum  ex  pleuiitide  chronica 
tantum  originem  ducere  possit,  pleuritidis  chronicae 
signa  semper  antecesserint  necesse  est.  Pleuritidis 
autem  signa  magis  magisque  evanescunt,  pulsus  ma- 
gis retardatur,  febris  nunquam  deficiens  minuitur,  ita 
ut  aegroti  ipsi,  oppressione  tantum  pectoris  quadam 
excepta,  tu;  sanos  opinentur.  Neque  vero  multo 
jMist  difficultates  spiritum  ducendi,  quolibet  motu  »i- 


(1)  J.  P.  K r »n  k.  epitome  VL  l.  230. 

tuque  hoc  illove  augescentes,  accedunt,  quo  facto 
signa,  quae  supra  nominavi,  hyperpleroseos  pectoris 
mox  invalescunt. 

Exsujatione  nimirum  sufficiente  exorta,  paries 
ejus  lateris,  in  quo  humor  depositus  est,  tumorem  oe- 
dematosum  praebet,  qui  toto  saepe  pariete  illius  la- 
teris potitur,  et  cujus  jam  vir  illustr.  Max.  Stoll(l) 
mentionem  fecit  Praeterea  symptoma  pathognomoni- 
cuin  in  genis  cernitur,  quarum  alterutra  fere  semper, 
praecipue  post  prandium,  rubore  circumscripto  nota- 
* tur,  ita  ut  gena  rubra  lateri  affecto  respondeat.  Fe- 
bris demique  consensualis,  quae  adest,  empyemati 
prius  supervenit,  multoque  rapidiorem  decursum  per- 
sequitur, quam  in  aliis  hyperpleroseos  pectoris  spe- 
ciebus.  — 

Quamquam  haec  symptomata  omnia,  tam  gene- 
ralia hyperpleroseos  pectoris,  quam  specialia  empye- 
matis morbi  nostri  imaginem  exhibent,  notandum 
tamen  est,  non  ex  uno  alterove  eorum,  sed  ex  plu- 
rimis simul  obviis  morbum  dignosci.  Itaque,  ad  em- 
pyema cognoscendum,  primum  ratio  est  habenda 
symptomatum,  praegressae  pleuritidis  chronicae, 
' dein  symptomatum  status  praesentis,  quorum  praeci- 
pua sunt,  facies  tumida,  pallida,  genae  alterutrius 
rubor  circumscriptus,  respiratio  laboriosa,  aucta,  obii— 


(1)  IUax.  Stoll,  Ueber  Erkeimtnifs  uml  Behandlung  der 
Fieber,  £.  213. 

qua,  quae  spirandi  difficultates  et  cubitu  supino  et 
situ  in  latere  sano  et  minimo  corporis  motu  volunta- 
rio augentur,  capite  autem  pectoreque  inclinatis  mi- 
nuuntur. extensio  alterutrius  lateris  thoracis  nimia, 
oedema  hujus  lateris,  oedema  extremitatum,  febris 
eonsensunlis  acerbitas,  quibus  denique  addenda  sunt 
signa  acustica  ab  auscultatione  et  percussione  petita, 
quae  antea  exposui.  Diagnosis  autem  certa  multo- 
rum morborum  causa,  quibuscum  empyetaa  confundi 
potest,  non  sine  suiuma  difficultate  constituitur.  Qui- 
bus igitur  morbis  cum  empyemate  comparatis,  paucis 
verbis  differentiam  inter  illos  et  hos  exponam.  Primum 
enin»  nonnulla  de  hydrothorace,  cujus  symptomata 
empyematis  symptomatibus  fere  omnino  respondent, 
disseram.  Duae  sunt  hydrothoracis  species,  hydro- 
thorax  idiopathicus  et  symptomaticus.  (Juod  attinet 
ad  hydrothoracera  idiopathicum,  qui  rarior  est.  nb 
empyemate  imprimis  defectu  omnium  symptomatum 
ad  pleuritidcin  spectantium  atque  empyemati  setnjier 
antecedentium  discernitur.  Hydrothorax  autem  sym- 
ptomaticus et  empyema  inter  se  tam  parum  differunt, 
ut  pleuritis  tantum  acuta  praegressa  hujus  hydro- 
thoracis suspicionem  suppeditet,  quae  multum  confir- 
matur, si  signa  empyematis  specialia,  a rac  antea 
proposita,  nobis  occurrunt.  Laennecius  quoque 
ac  Williamus  (I)  hydrothoracem  symptomaticum 


(1)  " ‘Iliam,  1'alhologie  unii  l)iagno»tik  der  Bruslk.  p.  Ut», 

non  multo  ante  pleuritidis  acutae  exitum  in  mortem  acce- 
dere contendunt.  Haematothorax  autem,  quamquam 
cum  empyemate  confundi  potest,  virium  labe  repen- 
tina, pallore  faciei,  frigore  extremitatum,  lipothymiis, 
aliisque  haemorrhagiae  internae  signis,  et  deficiente, 
si  sanguis  coagulavit,  aegophonia  sat  discernitur. 
Neque  silentio  praetereundum  est  aneurysma  vasorum 
pectoris,  quippe  ex  quo  nonnulla  ad  empyema  spe- 
ctantia symptomata  profluant,  at  pulsatio  aneurys- 
matis cordis  pulsui  consentanea,  absentia  aegopho- 
niae  et  pleuritidis  praegressae  symptomata  empyema 
sat  refutant.  Pneumothoraci  denique,  quamquam  no- 
tae quaedam  eundem  defendere  videntur,  tamen  acu- 
stica signa,  imprimis  percussio,  sonum  maxime  clarum 
in  toto  pectore  edens  omnino  repugnat.  — 

Aetiologia. 

Empyema  ex  pleuritide  chronica  originem  du- 
cere, supra  jam  retuli,  quare  supereat  tantum,  ut 
ad  eam  quaestionem  respondeamus,  cur  ipsa  pleu- 
ritis chronica  in  exsudationem  seroso- lymphaticam 
abeat.  Tres  sunt  exsudationis  species:  aut  lympha- 
tica seu  plastica,  aut  serosa,  aut  seroso -lymphatica. 
Quodsi  igitur  statum  pleurae  validum  respicimus,  di- 
ctam membranam  hoc  in  statu  fluido  seroso,  per 
ipsam  secreto,  obtectam  esse  (1)  physiologi  docent. 


(1)  J.  Mu  e 11  er  s 1’hysiologie , B.  II.  |».  413. 

Quae  autem  secretio,  aucto  sanguinis  ad  has  partes 
afflnxu,  qui  in  omni  inflammatione  locum  habet,  et  ipsa 
augetur,  vasaque  absorbentia  laesa  tantum  auferre 
nequeunt,  quantum  secernitur.  Materies  autem  cum 
extravasato  seroso  simul  exsudatur  plastica,  quam 
tanto  uberiorem  esse,  quo  intensior  sii  inflammatio, 
anatomia  pathologica  docet.  Quae  igitur  materies 
plastica  per  strata  in  fluido  seroso  quasi  praeci- 
pitatur, dein  assimilatur,  tandem  fit  organica,  ita 
ut  novae  membranae  plerumque  ligamentosas  inter 
pleuram  costalem  et  pulmonalem  adhaesiones  forman- 
tes nascantur.  Interdum  vero  materies  illa  plastica 
tam  tarde  exsudatur,  nt  per  strata  copia  ejus  suffi- 
ciens ad  pleuram  pulmonalem  conjungendam  deponi 
nequeat  Quod  si  evenit,  exsudata  materies  plastica 
neque  assimilatur  ncqne  organica  redditur,  sed  in 
fluido  seroso  natet  ttecewe  est.  quo  facto  hoc  flui- 
dum seroso-lyraphaticum  puriformem  quidem  colorem 
obtinet,  minime  vero  unquam  pus  verum  continet 
Quum  autem,  co  intensiorem  esse  inflammationem, 
quo  plus  materiae  plasticae  exsudetur,  anatomia  pa- 
thologica ostendat,  novas  membranas  in  inflammatione 
tantum  acuta  formari,  fluidi  vero  seroso  lymphatici 
collectionem  in  chronicA  locum  habere,  satis  liquet. 
Ista  vero  materies  exsudata,  insita  ista  corpori 
facultate  omnia  aliena  membranis  circumdandi  et 
quasi  ab  organismo  segregandi . sacco  organico 
includitur,  quo  facto  modo  resorptione,  modo  eliini- 

natione  aut  submovetur,  aut,  quod  saepius  accidit, 
in  thorace  restitit  (L).  (Juodsi  igitur  exsudatum  sen- 
sim sensimque  resorbetur,  sacco  ob  humoris  diminu- 
tionem  collapso  atque  contracto,  pulmo  exsudati 
mora  diuturniore  ad  spiritum  edendum  impermeabilLs 
factus  expandi  nequit,  quamobrem  ambitus  alterutrius 
thoracis  lateris,  quo  continetur  extravasatum , dimi- 
nuitur, costae  et  omoplatae  demittuntur,  ita  ut  thorax 
ad  hoc  latus  inclinetur.  Exsudati  autem  eliminatio 
aut  per  bronchos,  aut  per  parietes  pectoris,  aut  si- 
mul per  utrosque  fieri  potest.  Interdum  quidem  ex- 
pectoratio  puriformis  fluidi  accedit  copiosa,  qua  vel 
subito  empyematis  symptomata  evanescunt,  vel  si 
eliminatio  est  imperfecta,  absque  sanatione  decre- 
scunt. ita  ut  bronchum  cum  sacco  extravasatum  con- 
tinente, coaluisse,  atque  saccum,  prout  eliminatio 
aut  perfecta  erat  aut  imperfecta,  modo  ex  toto  modo 
ex  parte  collapsum  esse,  contendere  possimus.  Eli- 
minatione autem  imminente,  per  thoracis  parietes 
multo  perfectiore  multoque  faustiore,  quam  per  bron- 
chos, abscessus  in  thoracis  latere  affecto  exoritur, 
qui  aliorum  abscessuum  more  apertus  contenta  sua 
effundit.  Exsudato  denique,  nec  per  resorptionem 
neque  per  eliminationem  ablato,  id  quod  saepissime 
accidit,  in  sacco  retinetur,  quo  facto  pectoris  viscera 
pedetentim  comprimuntur,  totus  organismus  statu  rnor- 


(1)  Me«lifinische  Zeitung,  L1I  Jalirgang  1034.  No.  22. 

boao  magis  magisque  subigitur,  et  aegrotus  suffo- 
catione diem  supremum  obit. 

(}uod  denique  eippyema  spurium  attinet,  quod 
ex  vomica  rupta  originem  ducere  putatur,  vomicam 
ex  pneumonia  rarissime  oriri,  pneumoniam  e contra- 
rio. si  io  suppurationem  exierit,  primum  parenchyma- 
tis pulmonum  condensationem,  dein  ejus  mollitiem 
demum  vero  hepatisationem,  quam  vocamus,  inducere 
notandum  est.  yuod  autem  vomicae  nomine  vulgo 
intelligitur,  illa  est  excavatio,  quae  tuberculorum 
emollitorum  evacuationi  originem  debet  Vomicas 
autem,  in  ipsa  pulmonis  superficie  sitas,  cum  pleura 
costali  coalescere,  pleuramque  condensari,  imo  in 
cartilaginem  mutari,  anatomia  pathologica  ostendit 
Sin  hoc,  id  quod  rarissimum  est,  non  evenit, 
vomica  ilia  et  gravioribus  pectoris  contentionibus  et 
vehementiori  tussi  et  aliis  causis  rumpi  potest,  quo 
facto  aut  vomicae  contentorum  in  samiin  pleurae 
effusio,  dein  pleuritis  acutissima,  aut,  aere  solo  in 
pleurae  saccum  effuso,  pneumothorax  et  suffocatio 
adducitur.  Quibus  ex  rebus  recte  argumentari  mihi 
videor,  hanc  empyematis  speciem  evistere  non  posse. 

II I S T 0 n I A M 0 II 11 1. 

■N* 

ANAMNKSJS. 

Gu  ile  Ima  kopp,  lJerohnensis,  manu  victum 
quaerens,  undeviginti  annos  nata  patrem  habuit  spi- 
rituosis  deditum,  matrem  hepatis  induratione,  ad  quam 

accedebat  suppuratio,  defunctam,  a tenera  inde  ae- 
tate, corpore  debili,  habitu  scrophuloso,  qui  omnium 
quoque  ejus  sororum  est,  leucophlegmatico , conspi- 
cua. Nonnullis,  qui  infantes  aggredi  solent,  morbis 
superatis  usque  ad  decimum  quintum  vitae  annum 
meliore  valetudine  fruebatur:  neque  tamen  menses, 
qui  illo  tempore  apparerent  necesse  erat,  fluere  coe- 
perunt, neque  ipsa  molimina  menstruationis  sese  osten- 
derunt. Ex  illo  autem  tempore  puella  saepius  pal- 
pitationibus cordis,  vertigine,  artuum  languore,  fluore 
albo  laboravit,  neque  multo  post  ei  supervenit  hy- 
drops anasarca,  qui,  quamquam  omnibus  remediis 
antihydropicis  diu  restitit,  acupunctura,  tandem  tol- 
lebatur. Aegrota  autem,  quum  per  aliquod  tempus 
valuisset,  refrigerio  commisso,  in  febrem  rheumati- 
cam vehementem  incidit,  ad  quam  non  multo  post 
peritonitis  accessit  acutissima,  quaeum  deliria  con- 
jungebantur. Peritonitis  quidem  detractionibus  san- 
guinis ac  remediis  antiphlogisticis  expugnabatur,  sym- 
ptomata tamen  hydropis  ascitae  perspicua  se  obtu- 
lerunt, quae  autem,  remediis  promte  adhibitis,  cesse- 
runt. Quo  quidem  ex  tempore  nostra  per  fere  sex 
menses  saepe  pectoris  affectionibus,  dyspnoea,  dolo- 
ribus pungentibus,  laboravit,  quibus  molestiis  appli- 
catio hirudinum,  emplastri  vesicatorii,  aliorumque  de- 
rivantium optime  sernper  medebatur.  Ingravescebat 
quoque  ex  illo  tempore  paulatim  fluor  albus  pallor- 
que faciei.  Aegrotae  denique  mense  Junio  hujus 

anni  sbbito  aestus  et  horripilationes,  dolores  pectoris 
pungentes,  dyspnoea,  tussis  sicca,  aggressa  sunt, 
quibus  symptomatibus  pulsus  frequens,  durus,  tensus, 
urina  rubra  addebantur,  ita  ut  pleurae  inflammatio 
acuta  ignorari  non  posset  Detractiones  quidem  san- 
guinis tam  universales  quam  locales  pectoris  dolores 
depulere,  sensus  tamen  in  pectore  restitit  ingratus, 
pulsuum  frequentia  non  decrevit,  percussio  in  infe- 
riore pectoris  dextri  parte  sonum  edidit  obtusum, 
auscultatione  ibidem  nullum  respiratorium  murmur,  sed 
aegophonia.  audiebatur,  quae  omnia  exsudationis  su- 
spicionem quam  maximam  inferebant.  Nec  saepius 
repetita  emplastri  vesicaiorii  applicatio,  neque  reme- 
dia resorptionem  promoventia  auxilium  tulerunt,  imo 
vero  extravasati  copia  increvit,  ct  dyspnoea  et  an- 
xietas intendebantur,  percussionis  sonus  magis  obtu- 
sus. quam  antea  per  majorem  pectoris  partem  per- 
cipiebatur, nec  acgoplionia  amplius  aderat.  Ae- 
grota, mense  Julio  in  nosocomium  recepta,  mihi  a 
viro  Cei.  professore  Wolff  observanda  tradita  est, 
quo  consentiente  hac  de  aegrota  nonnulla  disserere 
propositura  est. 

fStatus  praesens. 

Aegrotae  habitas  maxime  leucophlegmaticus  at- 
que cachecticus,  facies  tumida  ac  pallida,  vultus  an- 
xius, sudor  frontis  partialis,  oculi  inoesti,  respiratio 
frequentissium,  tota  denique  effigies  magnam  gra- 

veraque  affectionem  perspicue  indicaverunt.  Pectoris 
indagatio  dextrum  ejus  latus  ambitu  manifeste  am- 
plificatura et  in  ejus  pariete  oedema  obtulit,  respiratio, 
ut  modo  dixi,  frequentissima  fuit,  superficialis,  diffi- 
cilis, in  latere  dextro,  quain  maxime  expanso,  obliqua, 
anxia,  nec  nisi  pectore  capitequc  erecto  et  ad  dextrum 
latus  inclinato  perfici  potuit.  Cordis  ictus,  quamquam 
adeo  vehementes,  ut  manus  admota  violenter  repelle- 
retur, justo  tamen  latius  diffusi  non  fuerunt.  Percus- 
sio in  sinistro  quidem  thoracis  latere  sonum  clarum, 
in  latere  autem  dextro  a pulmonum  basi  usque  fere 
ad  apicem  sonum  maxime  obtusum  edidit,  auscul- 
tatione in  latere  thoracis  sinistro  respiratio  pue- 
rilis, in  toto  autem  altero,  excepto  extremo  pul- 
monis apice,  murmur  respiratorium  nullum  percipie- 
batur. Cordis  denique  strepitus  nihil  morbosi  prae- 
buerunt Abdomen  quidem  inflatum,  neque  vero  du- 
rum neque  tensum,  fluctuationem  manifestam  non 
obtulit,  pedes  autem  permagno  oedemate  tumuere; 
puella  tamen  abdominis  extensionem  oedemaque  pe- 
dum jam  aliquot  per  annos  existere  affirmavit,  ita 
ut  haec  signa  ad  amenorrhoeam  referenda  videren- 
tur. Pulsus  frequens,  nonagies  ad  centies  intra  se- 
xagesimam horae  partem  micans,  paulo  magnus  et 
plenus,  aliquanto  tensus,  urinae  secretio  parca,  urina 
fusca,  turbida,  spissa,  lingua  non  obtecta,  normae 
consona,  neque  ciborum  appetentia  neque  digestio 
laesa,  alvi  dejectiones  normales.  Praeterea  aegrota, 

quamprimum  obdormiverit,  somno  derepente  sese  ex- 
niti,  saepeque  in  tnssim  adeo  vehementem  incidere,  ut 
dyspnoea  in  summam  orthopnoeam  mutaretur,  et  noctes 
praecipue  cruciati  fota  plenae  essent,  conquerebatur. 

Diagnosis. 

Quamquam  e symptomatibus,  quae  vigent,  sin- 
gulatim  ex  febris  diuturnitate,  doloribus  pectoris  pun- 
gentibus jam  diu  sublatis,  ex  dyspnoea  et  respira- 
tione  obliqua,  ex  ambitu  lateris  dextri  manifeste 
amplificato,  pavoribus  e somno,  denique  e signis 
auscultatione  et  percussione  oblatis,  quae  in  statu 
praesenti  descripsi,  pleuritidcm  praegressam  in  ex- 
sudationem  abiisse  satis  elucet,  quaestio  tamen  ob- 
truditur. utrum  materies,  quae  inest  pectori,  hydro- 
thoracis  acuti,  an  empyematis  sit?  Quodsi  febris 
vehementis  et  oedematis  lateris  affecti  thoracis  prae- 
sentiam respicimus,  empyema  adesse  argumentabi- 
mur, cui  quidem  argumentationi  ruboris  genae  dex- 
trae defectos,  praegressaque  pleuritis  acuta  repu- 
gnant. At  vero,  quum  pleuritis  acuta  remediis  ad- 
hibitis cessisset,  aegrotaeque  dispositio  ad  exsudatio- 
nem  remansisset,  id  quod  ex  anamnesi  patet,  status 
pleurae  suhinflHuimatorius,  chronicae  pleuritidi  simi- 
lis. forsan  subortus  est,  quare  ex  reliquis,  quae  ad- 
sunt, signis  empyema  suspicandum  esse,  existimavi. 
Quod  denique  attinet  genae  dextrae  ruborem  defi- 
cientem, tieri  potuit,  ut  |»osth«c  accederet.  -** 

Aetiologiam , dc  qua  antea  sermonem  jam  feci, 
nunc  praeterire  liceat. 

Prognosis. 

Ad  dirimendam  prognosin,  quamquam  pro  morbi 
indole  eeraper  fere  malam,  imprimis  sequentia  respi- 
ciantur  oportet.  Quo  major  effusorum  humorum  sit 
quantitas,  quo  diuturnior  eorum  in  thorace  accumu- 
latio, quo  magis  denique  pulmones  functionibus  exer- 
cendis impares,  eo  plus  periculi  aegrotis  imminere 
elucet,  quum  sola  pulmonum  compressione  circuitus 
sanguinis  intercipiatur,  aegrotique  aut  catarrho  suf- 
focativo  aut  apoplexia  pulmonum  exstinguantur.  Quod 
periculum  multo  majus  redditur,  si  pulmones  magnum 
tuberculorum  numerum  continent,  quippe  quo  suffoca- 
tio facillime  induci  possit.  Dein  prognosis  ex  ae- 
groti aetate  metienda  est;  quum  enim  aetate  senili, 
ut  paucis  dicam,  vires  admodum  sint  debilitatae, 
sanguinis  circulatio  humorumque  effusorum  resorptio 
labefacta,  secretio  vero  omnis  aucta,  e contrario  au- 
tem aetate  juvenili  ac  virili  vires  nondum  consum- 
ptae, resorptio  igitur  et  sanguinis  circulatio  vegetae, 
prognosin  aetate  juvenili  atque  virili  laetiorem,  ae- 
tate autem  senili  multo  funestiorem  esse,  colligendum 
est  Dyscrasias  denique  talium  aegrotorum  cor- 
pori insitas  plus  minusve  ad  prognosin  dirimendam 
valere,  vix  est,  quod  afferam.  Quae  modo  dixi,  ad 
praedictionem  de  nostra  aegrota  augurandam  referas 

velim.  Aegrota  quidem  aetate  (ruitur  juvenili  et  ex- 
tmvasatum  haud  nimis  diu  in  pectore  depositum  est, 
dvscrasiam  vero  quandam  adesse,  ex  ejus  habitu 
leucophlegmatico,  cachectico,  scrophuloso,  nec  non  ex 
morbis  praegressis  snt  apparet,  quare  prognosiu 
malam  habendam  puto.  — 

CURATIO 

Qmnn^stadium  inflammationis  jam  dudum  prac- 
t eri  isse,  ergo  inflammationis  exitum  tantummodo  im- 
pugnandum esse,  ex  diagnosi  pateat,  ab  omnibus 
remediis,  quae  in  stadio  inflammatorio  opitulari  solent, 
nunc  abstineamus  necesscest  .Medicus  igitur,  animo 
ad  extravasatum  converso,  iis  remediis  utatur,  quae 
secretione  naturales  accelerent,  resorptionem  inci- 
tent et  augeant.  Quorum  ex  numero  haud  dubie  ef- 
fleacissiraa  sunt,  quae  in  diuresin  vim  exercent, 
quum  et  diaphoretica  et  laxantia  aegrotantem  nimis 
debilitent.  At  nc  unum  quidem  horam  remediorum, 
si  resorptio  nimis  labefacta  est,  effectum  debitum 
praestat,  quare  eliminatio  extravasati  per  artis  chi- 
rurgicae adminicula  ultimum  solumque  est  refugium. 
Proinde  nostra  aegrota  ad  sustinendam  operationem 
invitata  est,  quamquam,  quod  in  prognosi  adnotaVf, 
dyscrasia  quaedam  disputari  nequit:  meditandum  igi- 
tur hir  illud  Cei  si  anum:  »aneq>s  remedium  melius 
est  nullo».  Quum  autem  operationem  recusaret,  nil 
reliquum  erat,  quam  ut  ad  remedia  ante  dicta,  diu- 

retica  nempe,  confugeretur.  Aegrotae  igitur  data 
sunt  haec; 

$ III».  digitalis 

infunde  aquae  fervidae  qs.  ad  Colat  Jvj 
Cui  adde: 

Tartari  horaxati  3I3 
Oxymellis  squillitici 

M.  D.  S.  Singulis  horis  cochlear  majus  sumatur. 

Quibus  remediis  adjunctum  est  emplastrum  vesi- 
catorium  ad  locum  affectum  applicandum;  locus  autem 
epidermide  nudatus,  ut  suppuratio  sustentetur,  un- 
guento irritante  obtectus  est. 

DECURSUS  MORBI. 

Aegrotantis  molestiae,  quamquam  per  octo  dies 
medicamina  praescripta  sumserat,  minime  decreve- 
rant, urinae  secretio  paululum  tantum  aucta  erat, 
alvi  autem  excretiones  aquosae  et  largae  apparue- 
rant, febris  nullam  mutationem  subierat,  et  ut  brevi- 
bus utar,  aegrotae  conditio  tantum  aberat,  ut  in  me- 
lius, ut  in  pejus  esset  conversa.  Noctes  semper  gra- 
vissimis cruciatibus  fuerunt  plenae,  partim  ob  vehe- 
mentissimos  tussis  impetus,  partim  ob  continuam 
agrvpniam,  qua  aegrota  tantopere  debilitabatur,  ut, 
considerato  alvi  profluvio,  remedium palliativura,  pul- 
verem Doweri,  in  usum  vocari  oporteret,  quo  per 
breve  tempus  levamen  exoptatum  inducebatur.  Mo- 

lestiae  autem  die  decimo  sexto  et  septimo  mensu» 
Julii  atrorisane  accreverant,  orthopnoea  tanta  eva- 
sit. ut  lipothymia  accederet  et  quovis  momento  mors 
imminere  videretur;  aegrota  tainen  hoc  ex  periculo 
paula tim  emergebat,  grmvissiiaeque  afflicta  tandem 
paraccntesi  thoracis  saepius  propositae  se  submittere 
decrevit.  Operatio  igitur  die  decimo  octavo  mensis 
Julii,  quamquam  eo  tempore  prognosis  quoad  ejus 
eventum  minus  fausta  erat,  quam  antea,  a medico 
militari  superiori  I)r.  Geisler  per  incisuram  inter 
costam  sextam  et  septimam,  instituebatur,  ita  quidem, 
ut  antea  locus  incidendus,  an  adessent  adhaesiones 
inter  pleuram  costalem  et  pulmonalem,  tum  percus- 
sione tum  auscultatione  sedulo  examinaretur.  Mu- 
sculi ita  incidebantur,  ut  totum  vulnus  conum  exhi- 
beret, cujus  basis  extrorsura.  apex  autem  pleuram 
versus  sputabat.  IMeura  dcin  lineum  unam  et  di- 
midiam incisa  fluidum  puriforme,  nullum  odorem 
spargens,  radio  arcuato  exsiluit.  Quantitas  autem 
vitro  excepti  fluidi  quadrantem  ac  dimidium  adaequavit; 
emisso  humore  protinus  aegrota  se  levatam  sensit, 
respiratio  liberior,  tranquillior,  altior,  aequabilior  ap- 
parebat. Tussis  quidem  vehemens,  fluido  prorum- 
pente, subito  irruit,  eadem  vero,  quum  mox  evanes- 
ceret, signum  faustum  haberi  potuit.  Ego  quidem 
tussim,  quum  bronchiorum  ac  vesicularum  pulmona- 
lium compressarum  tunica  mucosa  , non  amplius  aeri 
adsuefacta,  aere  subito  repleretur,  coque  irritare- 

tur,  expansione  pulmonis  compressi  restituta  indu- 
ctam esse  arbitror.  In  vulnus,  ne  clauderetur,  pe- 
nicillum, oleo  imbutum,  est  insertum,  et  foris  muni- 
tum bis  per  diem  renovatum.  Ut  omnis  pleurae  af- 
fectio inflammatoria  maxime  timenda  caveretur,  ae- 
grotae haec  medicina  oblata  est. 

$ Kmtilsiouis  communis  3 v j 
Nitri  depurati  $ji 
Aquae  lauroccrnsi  56 
Syrtipi  simplicis 

M.  1).  8.  Singulis  horis  cochlear  majus  sumatur. 

Ejusdem  diei  vespere  febris  vehemens  apparuit, 
pulsus  tamen  neque  fuit  tensus,  neque  dolores  accu- 
savit aegrota,  imo  ne  diebus  quidem  sequentibus  ulla 
irritatio  inflammatoria  observata  est.  Aegrota  tan- 
dem, multis  noctibus  absque  ulla  quiete  elapsis,  som- 
num capere  potuit,  qui.  quum  respiratio  esset  pro- 
funda, aequalis,  modice  frequens,  tranquilla,  altus 
placidusque  erat.  Horis  autem  matutinis  aegra  mul- 
tum sudoris  edidit,  febris  non  erat  diminuta,  pulsus 
eandem  obtulit  indolem,  ex  vulnere  multum  fluidi  de- 
fluxerat, ita  ut  cubile  admodum  madesceret;  aegra 
tamen  nihil  conquerebatur.  Percussio  quidem  totius 
pectoris  ob  aerem  cavum  thoracis  ingressum,  quod 
vitari  non  potuerat,  sonum  clarum  edidit,  ausculta- 
tione autem  ab  apice  pulmonum  usque  ad  tertiam  fere 
costam  murmur  respiratorium  ct  interdum  tinnitus  me- 

tallicqs  percipiebatur,  verum  ad  inferiorem  hujus  la- 
teris partem  murmur  respiratorium  omnino  deerat. 
Vulnere  autem  libato  permultum  fluidi  continuo 
exiit;  quod  die  tertio  odorem  foetidum  spargere 
coeperat.  Diebus  vero  sequentibus  status  aegrae 
non  est  mutatus,  urinae  secretio  haud  adaucta,  late- 
ris affecti  ambitus  nihil  decrevit,  humoris  foetor  in- 
tensior evasit,  fluidum  denique  q»um  vulneris  dolo- 
rem effecit,  (juo  plus  per  vulnus  eliminabatur,  eo 
largior  exfiectoratio : imprimis  nocturno  tempore  ae- 
grota tussi  vehementi  crebraque  permulta  sputa  mu- 
cosa ac  spissa  ejecit.  Aegrotae  praeter  diuretica 
medicamina  cibi  leves,  bene  nutrientes  dati  sunt 
Ex  die  vicesimo  nono  mensis  Julii  hydrops  subito 
ita  increvit  ut  non  multo  post  hydrops  ascites  acce- 
deret unde  praeter  nocturnam  inquietem,  febremque 
hecticam  permultae  molestiae  nascebantur.  Vires  igi- 
tur magis  magisque  subsederunt,  tussis  multo  fre- 
quetitior  evasit  dyspnoea  apparuit,  quae  saepissime 
ad  orthopnoeam  intendebatur.  Haecce  igitur  medi- 
camina tum  ad  hydropem  tum  ad  vires  spectantia 
praescripta  sunt: 

jj?  Illi,  digitalis 

infunde  aquae  fervidae  q s.adC0lat.5vj 
Cui  adde 

Oxymellis  squillitici 
Extracti  cardui  benedicti 
Succi  liquiritiae  au  5ji 
M*  lb  $•  Singulis  horis  cochlear  majus  sumatur. 

Praeterea  aegrotae,  ut  somno  recrearetur,  pulvis 
Doveri  quovis  vespere  oblatus  est.  Attamen  haec 
omnia  remedia  nilid  utilitatis  praestiterunt,  nec.  quo- 
minus morbus  in  dies  rapida  caperet  incrementa,  im- 
pediverunt. Decimo  mensis  Augusti  die  aegrota  in 
tussim  vehcmentissimam  incidit,  quae  maxima  cum 
dyspnoea  et  orthopnoea  conjuncta  saepissime  rever- 
tebatur; febris  hectica,  hydrops  ascites,  pervigilium, 
et  omnia  signa  mirifice  accreverunt.  Quae  cum  ad 
duodecimum  mensis  Augusti  diem  perstitissent,  ae- 
grota, exortis  omnibus  suffocationis  signis,  subito 
vita  decessit 


CADAVERIS  SECTIO. 

Cadaveris  sectio,  tertio  post  mortem  die  insti- 
tuta. haec  ostendit: 

Facies  maxime  apparuit  tumida,  colorisque  lividi, 
latus  pectoris  affectum  debito  magis  extensura,  ven- 
ter admodum  inflatus,  perspicueque  fluctuans,  extre- 
mitates inferiores  per  oedema  magnum  obtinuerant 
ambitum.  Primum  igitur  cavum  thoracis,  sterno  et 
cartilaginibus  costarum,  imo  in  dextro  latere  dimidia 
costarum  parte  ablatis,  patefactum  est.  Pulmo  late- 
ris dextri  pleurae  costali  omnino  adhaesit  ejusque 
partes  inferiores  compressae  facta  incisione  minime 
stridorem  ediderunt,  partes  autem  superiores  usque 
fere  ad  tertiam  costam  aeri  permeabiles  et  omnino 
sanr.e  crepitarunt.  Pars  lateris  dextri  thoracis  infe- 

rior  antrum  obtulit  mediocris  pugni  amplitudinem  ae- 
quans, quod,  membrana  fere  tres  lineas  crassa,  in- 
vestitum partim  sanie,  sanguine  commixta,  odorem 
maxime  foetidum  spargente,  partim  aPre  erat  imple- 
tum. Hujus  vero  membranae  superficies  internae  pro- 
prio colore  subviridi,  gangraenae  non  inaequalis  fuit 
Pulmo  quoque  sinister  ubicunque  pleurae  costali  eum 
in  modum  adhaesit,  ut  nullo  pacto  diduci  posset : ejus 
autem  parenchyma  a£re  impletum  et  incisum  crepi- 
tans, si  massam  tuberculosam  parcam  excipias,  om- 
nino sanum  apparuit  Pericardium  denique  cordi 
tam  firmiter  adgiutinatum  erat  ut  nullatenus  separa- 
tio utriusque  inveniretur,  quod  eapropter  memoratu 
maxime  dignum  est,  quia  aegrota  vivente  pauca  tan- 
tum signa  huo  spectantia  animadvertebantur.  Cor 
ipsum  normalem  ambitum,  ejusque  parietes  normalem 
rrassitiem.  valvulae  cordis  atque  arteriarum,  cordis- 
que ventriculi  multo  sanguine  coagulato  scatentes 
nihil  morbosi  ostenderunt  — 

Dein  cavuin  abdominis  est  reclusum,  in  quo  tan- 
tum simi  versabatur,  ut  peritonaeo  inciso  arcuatus  ejus 
radius  prosiliret.  Ventriculus,  tractusque  intestinalis 
inflatus,  glandulae  meseraicae  imminutae  et  sanae; 
hepar  quidem  valde  amplificatum  nimis  pallidum,  su- 
j>erficic  inaequali,  ejus  autem  parenchyma  pallidum, 
sanguine  privatum,  nuspiain  tubercula  exhibuit;  ve- 
sica fellea  parra  tantum  bile  subflava  impleta.  Lien 
quoque  maxime  erat  amplificatus,  colorisquc  justo 

pallidioris;  renes  quidem  ambitu  normali,  sanique,  sed 
pallidi  ac  sanguine  privati;  vesica  urinaria  collapsa, 
urinae  expers.  Est  denique  memoratu  dignus  extre- 
mitatum status  inferiorum,  quippe  quae  seri  infdtra- 
tione  immanem  ambitum  essent  adeptae.  In  parte 
surarum  inferiore  cutis  quasi  corrugata  erat  et  con- 
densata, et  incisa  sonum  proprie  crepitantem  edidit. 
Tunica  autem,  quae  subest,  cellulosa  permultum  adi- 
pis granulosi  obtulit,  illamque  alienationem,  quam 
Galli  adipocire  (adipoceram)  vocant,  ostendit.  — 


i 

V I T A. 

liiffO  Ed nardus  Rave,  fidei  catholicae  addictus, 
natus  sura  in  (jiiestphaionua  pago,  cui  nomen  est 
Kamsdnrf,  anno  hujus  saeculi  duodecimo  ipsis  Calendis 
Martiis  a putre  Fran  cisco  Ha  ve,  exactore  vecti- 
galium publicorum,  e matre  Aloysia.  e gente  "^alk, 
quam  jam  defunctam  pie  lugeo.  Primis  litterarum 
rudimentis  in  pago  dicto  ab  informatore,  de  me  valde 
merito,  instructus,  gymnasium  Cosfeldiense  per  tres 
annos  frequentati,  quo  facto  gymnasium  Monaste- 
riensc  adii.  Cujus  sujKrioribus  classibus  rite  abso- 
lutis, inde  dimissus  et  maturitatis  testimonio  munitus 
ad  almain  universitatem  Rhenano- Borussicam  Bonnen- 
sem profectus  sinu,  et  ab  III.  Walt  er.  rectore  ma- 
gnifico, in  citium  acadeniicorum  numerum  receptus, 


111.  Harless,  medicorum  ordinis  decano  spectabili, 
nomen  dedi.  Ibidem  per  duos  annos  lectionibus  in- 
terfui hisce: 

111.  de  Calker  de  logice  et  psychologia,  111. 
G.  Bischoff  de  physice  theoretica  et  experimentali 
et  de  chcmfa,  III.  Trcviranus  de  botanice,  111. 
Meyer  et  Weber  de  anatomia  generali,  speciali 
et  comparata,  quos  quoque  in  cadaverum  dissecan- 
dorum arte  duces  habui,  III.  Mueller  de  encyclo- 
paedia  et  inethodologia  medica,  111.  Meyer  de  phy- 
siologia, 111.  Albers  de  pathologia  generali  et  spe- 
ciali et  de  morbis  syphiliticis,  111.  Nasse  de  thera- 
pia generali,  111.  Wutzer  de  pathologia  et  thera- 
pia morborum  chirurgicorum  et  de  fascias  rite  ap- 
plicandi arte.  — 

*His  peractis  autumno  anni  MDCCCXXXIV  hanc 
almam  musarum  sedem  petii,  et  ab  111.  Steffens, 
rectore  magnifico,  civibus  academicis  adscriptus,  apud 
111.  Busch,  decanum  spectatissimum,  nomen  profes- 
sus sum.  Hic  in  nosocomio  Caritatis  clinica  medica, 
ducibus  111.  Bartels  et  Cei.  W olff,  chirurgica  du- 
cibus Ill.Rust  et  Cei.  Dieffenbach,  clinicum  oph- 
thalmiatricum  duce  111.  Juengkcn,  clinicum  de 
morbis  infantum  duce  Cei.  Barez,  nec  non  duce  Cei. 
Truestedt  policlinicum  medicum  et  chirurgicum  frc- 


quentavi.  Artem  obstetriciam  tam  theoreticam  quam 
practicam  ab  111.  Kluge  accepi. 

Quibus  omnibus  viris,  de  me  optime  meritis  gra- 
tias ago  maximas. 

Jam  vero  tentaminibus  et  philosophico  et  medico 
nec  non  examine  rigoroso  coram  gratioso  medicorum 
ordine  rite  superatis,  spero  fore  ut.  dissertatione  the- 
sibusque publice  defensis,  summi  in  medicina  et  chi- 
rurgia honores  in  me  conferantur. 

THESES. 


1.  Hymenis  neque  absentia  neque  praesentia  vel 
prostratae  vel  integrae  virginitatis  criterium  offert. 

2.  Iridectomia  ad  pupillam  formandam  artificialem 
omnibus  aliis  methodis  est  praeferenda. 

3.  In  inflammatione  vis  vitalis  est  aucta. 

4.  Urina  purulenta  et  mucosa  certis  notis  differunt. 


